kardosdrur/scandi-wiki huggingface dataset:
Hestevogn

En hestevogn er en vogn, der trækkes af en eller flere heste. Før motortrafik blev almindelig, var hestetrukne køretøjer en bærende del af samfundet. I dag er kørsel med hestevogne dels en sportsgren, dels et tilbud til dem, der ønsker at prøve en gammeldags transportform. Kørsel med hestevogne ses ofte ved bryllupper og translokationer fra gymnasier og rundt i omegnen.

Ved Dyrehavsbakken er det muligt at tage med hestevogn (kapervogn) fra Klampenborg Station rundt i Dyrehaven.

Typer 
Hestevogne til persontransport:   

Enspændere med en hest for som gig, jumbe, sulky

Tospændere med to heste for som landauer, wienervogn, karet, char-a-banc,  jagtvogn,  jumbe  

Trespændere med tre heste som russiske trojkaer

Firspændere med fire heste: to og to  som landauer og karet 

Seksspændere - med seks heste to og to som diligencer og kareter a la Daumont 

Ottespand er set for kongens vogn med ryttere på de to forreste nærmer heste 

Nogle vogntyper går igen i biltyper: cabriolet, coupé, limousine og sedan

Billedgalleri

Se også 
 Sydpegende Hestevogn
 Conestoga-vogn
 Hesteomnibus
 Kærre
 Ponyvogn
 Prærievogn

Eksterne henvisninger 
http://karetmager.dk/ Ole Jespersen, karetmager og vognhistoriker
FC Barcelona (organisation)

Fútbol Club Barcelona (FC Barcelona) er en sportsklub i Barcelona i Spanien. Klubben blev grundlagt den 29. november 1899 af en gruppe schweiziske, britiske og catalanske fodboldspillere ledet af Joan Gamper. Klubben er bedst kendt for sin fodboldafdeling, men har også en basketballafdeling, en håndboldafdeling, en futsal-afdeling, en rulleskøjtehockey-afdeling og en rugby-afdeling.

Referencer 

 
Fanejede fodboldklubber
Etableret i 1899
Miriam Makeba

Miriam Makeba (født 4. marts 1932, død 9. november 2008), der blev født i en shantytown uden for Johannesburg og døde i Italien, var en sydafrikansk sangerinde. Hun var den første sorte sydafrikanske sanger, som vandt international berømmelse. Makeba, også kendt som Mama Africa, blev hyldet som et levende ikon i kampen mod apartheid. Hendes musikalske stil adskilte sig fra andre internationalt kendte sangere ved den karakteristiske klikkelyd – i f.eks. "The Click Song" – som var typisk for hendes modersmål Xhosa-sproget.

I 1959 blev Miriam Makeba tvunget til at forlade Sydafrika efter at have medvirket i anti-apartheid-filmen Come Back Africa. 

Makeba havde stor succes i Vesten i 1960'erne og 70'erne. 1966 fik hun en Grammy for den bedste grammofonplade i genren folkemusik sammen med Harry Belafonte, og nummeret "Pata Pata" fra 1967 blev et hit i mange lande. 

I 1969 giftede hun sig med Stokely Carmichael, som gik ind for sort separatisme og var engageret i De Sorte Pantere, hvad der gjorde Makeba mere kontroversiel i USA. I 1987 kom Makeba tilbage til de større scener da hun medvirkede i Paul Simons Graceland-turné. Kort derefter udkom hendes selvbiografi, My Story. 1990 overtalte Nelson Mandela hende til at vende tilbage til Sydafrika.

Det brasilianske fodboldhold anvender hendes indspilning af den brasilianske klassiker "Mais Que Nada" som sin kendingsmelodi siden 1966. Makeba fik Polarprisen i 2002. I en afstemning 2004 om de største sydafrikanere fik Makeba en plads som nummer 38.
I en periode var hun Guineas repræsentant i De forenede Nationer, for hvilket hun i 1986 modtog
Dag Hammarskjöld Peace Prize, "Dag Hammarskjöld Fredsprisen".

Andre kunstneres fortolkninger 
 Shu-bi-dua: "Sexchikane" (dansk version af "Pata Pata")

Referencer

Eksterne henvisninger 

 
 

Musikere fra Sydafrika
Sangere fra Sydafrika
Omkomne på scenen
Pigtrådsmusik

Pigtrådsmusik er et dansk udtryk fra begyndelsen af 1960'erne. Udtrykket var oprindeligt et nedsættende udtryk om den danske rockmusik, som refererede til den "støjende" guitarlyd. Lyden var imidlertid ret afdæmpet, sammenlignet med den senere beat og rock lyd.

Spillestedet Hit House tog udtrykket til sig og anvendte det positivt, bl.a. ved at afholde danske mesterskaber i pigtråd. The Donkeys vandt en af disse titler, inden de ændrede stil til et dansktoporkester. Også The Hitmakers, The Defenders og  Sir Henry & His Butlers leverede pigtråd, inden de skiftede stil i retning af pop. Blandt de kendte pigtrådsorkester var The Lions, som optrådte i Hit House nær 200 gange.

Den tids mest kendte pigtrådsband var angiveligt Les Rivals, der havde Peter Belli som forsanger.

Udtrykket "pigtrådsmusik" blev anvendt indtil slutningen af tresserne, men til sidst mest på som en betegnelse for amatørrockmusikken.

Referencer

Ekstern link 
1960erne.dk: Pigtrådsmusik
Pigtrådsøkonomi
Rock fra Danmark
Scrum

Scrum er en agil udviklingsmetode skabt i starten af 1990'erne med meget fokus på projektledelse.

Overordnet 
Scrum tager udgangspunkt i, at udvikling af software kan være en kompliceret og uforudsigelig proces og derfor snarere er en form for kontrolleret black box frem for en planlagt proces. Dette er en af de største forskelle mellem Scrum og vandfalds- og spiralmetoderne, som anser udviklingsprocessen som en fuldt ud tilrettelagt proces.
De største problemer med disse ældre, formelle metoder er følgende:
 Man kender ikke alle krav i begyndelsen af en proces.
 Krav kan ændre sig i løbet af processen.
 Processen bliver uforudsigelig, når der bruges nye værktøjer og teknologier.

I Scrum er udviklingsprocessen modsat vandfalds- og spiralmetoderne ikke en lineær proces. I langt de fleste tilfælde består disse lineære processer af følgende fire aktiviteter: Analyse, Design, Implementering og Test. Scrum derimod fastsætter ikke nogen retningslinjer for i hvilken rækkefølge aktiviteterne skal implementeres. Et projekt kan derfor starte med en hvilken som helst aktivitet, og skifte til en anden aktivitet på ethvert tidspunkt. Dette øger projektets fleksibilitet og produktivitet.
Andre punkter der kendetegner Scrum er:
 Fleksible tidsplaner
 Fleksible deadlines
 Små udviklingshold
 Hyppig gennemgang
 Objektorientering
 Samarbejde mellem udviklingshold

Ordet scrum er en term fra rugby og en forkortelse for scrummage, som har samme rod som ordet skærmydsel.

Roller 
Scrum metoden indeholder tre roller som er essentielle for gennemførelsen af et projekt ved brug af Scrum.

 Product Owner
Denne er ansvarlig for produktet og planlægge leverancerne til kunden igennem en effektiv kravstyring.

 Scrum Master
Scrum Master har til opgave at sikre en succesfuld gennemførelse af de enkelte sprints og samtidig synliggøre fremdriften for product owner.

 Development Team
Holdet er ansvarlig for at færdiggøre de enkelte sprints indenfor de fastsatte budgetter.

 
En nærmere beskrivelse af de tre roller kan findes i referencerne  og .

Artefakter 

 Produkt Backlog
En samlingsplads for alle krav til systemet. Håndteres af systemets ejer. Der er ingen begrænsning på hvor mange krav der må være. Til gengæld benyttes prioritering. Jo højere prioritet, jo bedre specificeret skal kravene være.

 Sprint Backlog
Den del af en Produkt Backlog som Scrum-gruppen påtager sig at implementere under den kommende Sprint.

 Increment

Summen af alt arbejde i et sprint, som er klar til frigivelse.

Begivenheder 

 Sprint
Arbejdet inddeles i Sprints. Hver sprint, som varer maksimalt 30 dage, indledes med et møde (Sprint Planning) og afsluttes med en fremvisning af en ny version af det kørende system, hvor de lovede ændringer indgår (Sprint Review).

 Sprint Planning

Product Owner og Scrum Team sætter sig sammen, og evaluerer User Stories og tildelte Story Points. Bør maksimalt tage 8 timer, hvis et sprint er på 1 måned. Nedjusteres hvis sprintet er kortere end dette.

Daily Scrum

Sprint Review
Sprint Retrospective

Referencer

Eksterne henvisninger 
 Scrum.org
 Control Chaos – Officiel hjemmeside
 Jeff Sutherland – Jeff Sutherlands hjemmeside

Systemudvikling
Orangutanger

Orangutanger (Pongo) er en slægt af store menneskeaber i Asien. Den består af de tre nulevende arter, Borneo-orangutang, Sumatra-orangutang og Tapanuli- orangutangen, der er de eneste egentligt trælevende arter blandt de store menneskeaber. Begge arter af orangutang er på IUCN's Rødliste over kritisk truede dyrearter. Navnet orangutang betyder "skovens menneske" på malaysisk (orang=menneske; utan=skov), og man mente engang, at de var en slags mennesker, som kunne tale, men ikke gjorde det for at undgå at blive sat i arbejde.

Beskrivelse 

Højden er hos hannen 140 cm med en vægt på 60-90 kg. Hunnen bliver op til 115 cm og vejer 40-50 kg. Armene hos en orangutang kan have en rækkevidde på op til 250 cm. Levetiden er op til 35 år i naturen. I zoologiske haver er den ældste registrerede orangutang 56 år.

Levevis 
Orangutanger lever i regnskove på Borneo og Sumatra. De voksne hanner lever alene. Hunner lever sammen med ungerne i seks til otte år, da den først da er klar til at passe på sig selv. Hunnen bliver kønsmoden i en alder af 8-10 år. Parringen kan finde sted året rundt. Drægtighedsperioden er 7,5-9 måneder. Antallet af unger er normalt kun en, sjældent to. Ungerne ammes i 2-3 år og får i løbet af deres første leveår desuden gennemtyggede frugter og grøntsager.

Føde 
Føden består af tropiske frugter, blade, skud, bark, insekter, frø og fugleæg. Orangutangen er i stand til at æde umoden frugt, hvilket giver den en fordel i forhold til andre frugtædende dyr. Orangutanger bruger grene som redskaber til at få fat i myrer og termitter.

Status 
I juli 2016 blev Borneos orangutang erklæret kritisk truet af IUCN, og dermed er begge orangutangarter på IUCN's Rødliste over kritisk truede dyrearter. Den ændrede status skyldtes, at en ny undersøgelse estimerede, at 86 procent af orangutangerne på Borneo vil forsvinde i perioden 1950 frem til 2025. Ifølge den danske organisation Red Orangutangen er den største trussel mod orangutangerne hovedsageligt rydningen af deres levesteder i regnskoven via skovbrande og landbrug, især anlæg af oliepalmeplantager.

Nært beslægtet med mennesket 
Ved hjælp af genteknologi har man kunnet vise, at orangutangen og mennesket er nært beslægtet. De store menneskeabers og menneskets genom er på omkring 20.000 gener, og forskellen mellem generne er ganske lille. Ny dansk forskning viser, at orangutangens gener er 97 %, gorillaens er 98 % og chimpansens er 99 % de samme som menneskets gener.

Klassifikation 
Der findes to arter i slægten Pongo:

Slægt: Pongo
 Pongo pygmaeus (Borneo-orangutang).
 Pongo abelii (Sumatra-orangutang).

Kilder og eksterne henvisninger 

 Borneo Orangutan Survival
 Orangutang.dk
 Orangutanger i zoo bruger iPads. Videnskab.dk
 Store abers levesteder er skrumpet voldsomt. Videnskab.dk
  wikispecies:Pongo

Aber fra Indonesien
Roma (gudinde)

Dea Roma er en romersk gudinde, der er en guddommelig repræsentation af den romerske stat og bruges som personifikation af byen Rom i kunsten. Efter at kristendommen blev Romerrigets statsreligion, forblev hun et symbol for imperiet og kejsermagten, men blev ikke dyrket som guddom længere.

Oprindelse 
I antikken blev byer personificeret ved en guddom og i langt de fleste tilfælde en gudinde. Normalt blev gudinden Tyche (Fortuna) brugt som model. Det lader ikke til, at Dea Roma blev skabt på grundlag af Fortuna, men at hun oprindeligt var et aspekt af den gamle etruskiske gudinde Minerva, men de blev i historisk tid opfattet som to adskilte gudinder. Minerva blev af romerne associeret med den græske gudinde Athene, og hendes nære tilknytning til byen Athen kan have påvirket opfattelsen af Minerva og dermed have skabt Dea Roma. 

De ældst kendte af fremstillingerne af Roma stammer fra romerske mønter fra 269 f.v.t. og igen på mønter fra Locri, som stammer fra 204 f.v.t.., det er dér blevet foreslået, at de folkeslag, som var underlagt romerne, tillagde Rom guddommelige egenskaber, jf de egenskaber, der var tillagt den senere kejser.

Kulten for Roma brugt til at fremme provinsernes loyalitet mod den romerske stat, og først sent blev der indviet et tempel til hendes kult i selve Rom. Augustus brugte Dea Roma i opbyggelsen af det nye kejserrige. Han fik opført templer for sig selv og Dea Roma overalt i imperiet, og fragmenter af hans propagandaskrift Res Gestae er udgravet i forbindelse med flere af disse templer. I provinserne blev Dea Roma på denne måde knyttet meget tæt til dyrkelsen af den romerske kejser.

Dea Roma i kunst 
På republikanske mønter blev kun Dea Romas afbildet, hvor hun bar en fjerprydet hjelm. I kejsertiden begyndte hun at blive afbildet i hel figur iført militærudstyr eller nogle gange siddende på en trone, og ofte blev hun ledsaget af dyder som virtus og victoria.

Eksterne henvisninger 

Romerske guder
Bagterp Idrætsforening

Bagterp Idrætsforening (eller Bagterp IF, BIF, Bagterp) er en lille idrætsforening som ligger i Bagterp, Hjørring, Nordjylland. 

Bagterps fodboldhold spiller i øjeblikket i serie 4. Klubben har også flere andre idrætsgræne.


Ærkerivaler 
Skibsby-Højene IF,
Hjørring IF,
AIK FREM Hjørring,
LIUF

Tidligere spillere  
Tidligere nævneværdige spillere
Jesper Weinkouff

Bagterp Stadion 
Klubben spiller på Bagterp Stadion, der er beliggende i Hjørring. Det blev oprindeligt opført i 1900-tallet.

Ekstern henvisning 
Bagterp IFs officielle hjemmeside

Fodboldklubber under DBU Jylland
Sport i Hjørring
Idrætsforeninger i Danmark
Øllingsø

Øllingsøe eller Øllingsøegaards oprindelse er noget bøndergods som Laurens Muus i 1390 tilskødede Otto Jensen Markmand. Det er nok denne mand der sandsynligvis har anlagt Øllingsøe. Gården ligger i Græshave Sogn, Lollands Sønder Herred, Maribo Amt, Rudbjerg Kommune. Hovedbygningen er opført i 1869

Øllingsøe Gods er på 774,3 hektar med Strandlyst, Hestehaven, Volshavegård, Gabrielsminde og Ravnsbygård

Ejere af Øllingsø 
 (1390) Laurens Muus
 (1390-1401) Otto Jensen Markmand
 (1401-1431) Slægten Markmand
 (1431-1447) Stig Pors 
 (1447-1474) Erik Stigsen Pors 
 (1474-1475) Stig Eriksen Pors / Erik Eriksen Pors 
 (1475-1494) Stig Eriksen Pors 
 (1494-1559) Christian Eriksen Pors
 (1559-1589) Rudbek Christiansen Pors 
 (1589-1603) Stig Christiansen Pors 
 (1603-1607) Claus Stigsen Pors / Rudbek Stigsen Pors 
 (1607-1617) Claus Stigsen Pors 
 (1617-1660) Claus Clausen Pors / Rudbek Clausen Pors 
 (1660-1670) Rudbek Clausen Pors 
 (1670) Birgitte Rudbeksdatter Pors gift Kaas
 (1670-1678) Henning Dahldorff
 (1678-1686) Jacob Gewecke
 (1686-1689) Christian V
 (1689-1698) Margrethe Gjedde gift Vind
 (1698-1704) Erik Holgersen Vind
 (1704) Edel Urne Mund gift (1) Vind (2) Storgaard (3) Müller
 (1704-1715) Erik Larsen Storgaard
 (1715) Edel Urne Mund gift (1) Vind (2) Storgaard (3) Müller
 (1715-1733) Georg Rudolph Müller
 (1733) Niels Eriksen Vind
 (1733-1734) Niels Eriksen Vinds dødsbo / Georg Rudolph Müllers dødsbo
 (1734-1738) Christiane Ulrikke Henningsdatter von Lützow gift (1) Vind (2) Mühlenfort
 (1738-1743) Diderich Mühlenfort
 (1743-1766) Frantz Mathiesen Thestrup
 (1766-1770) Hans Riegelsen (far til skribenten Niels Ditlev Riegels)
 (1770) Andreas Hansen Riegelsen / Jacob Flindt Hansen Riegelsen
 (1770-1775) Andreas Hansen Riegelsen
 (1775-1790) Hans Didericksen
 (1790-1793) Margrethe Marie Neander gift (1) Seehusen (2) Didericksen
 (1793-1813) Jørgen Henrich Seehusen (svigersøn)
 (1813-1819) Diderikke Lønborg gift Seehusen
 (1819-1827) Diderikke Geogrgia Jørgensdatter Seehusen gift Wilhjelm (datter)
 (1827-1868) Mathias Hamborg Wilhjelm (svigersøn)
 (1868-1878) Mathias Henrik Seehusen Wilhjelm (søn)
 (1878-1893) Sophie Louise Benedicte Kirstine Fasting gift Wilhjelm
 (1893-1943) Lauritz Gerhard Fasting Wilhjelm (søn)
 (1943-1944) Lauritz Gerhard Fasting Wilhjelms dødsbo
 (1944-1953) Margaret Zachariae gift Wilhjelm
 (1953-1975) Lykke Wilhjelm gift Danneskiold-Samsøe (datter)
 (1975-2011) Otto Frederik Aage greve Danneskiold-Samsøe (søn)
 (2011-) Helge greve Danneskiold-Samsøe (søn)

Ekstern henvisninger 
 Øllingesøgaard - fra Dansk Center for Herregårdsforskning

Kilder 
 Aage Roussell, Danske Slotte og Herregårde – bind 6, 2. udgave, Hassings Forlag, 1965, s. 327-332.
 J. P. Trap: Danmark 5.udgave, Kraks Landbrug
 Landbrugsavisen.dk 9.Juli 2004

Herregårde i Lolland Kommune
Herregårde i Maribo Amt
Balitiger

Bali-tigeren var en tigerart, der udelukkende levede på øen Bali.

Det sidste eksemplar, som med sikkerhed er blevet set, var en hun-tiger, der blev skudt ved Sumbar Kima, på det vestlige Bali den 27. september 1937. Nogle få dyr overlevede dog sandsynligvis ind i 1940'erne og muligvis helt frem til 1950'erne. Underarten uddøde som følge af tabt habitat og jagt. Fordi øen var relativt lille og med begrænset mængde skov, har den oprindelige population aldrig kunnet udvide sig og blive stor.

Referencer

Se også 
 Kaspisk tiger
 Tiger

Tigre
Indonesien
Javatiger

Java-tigeren levede kun på den indonesiske ø Java.
Man mener at Java-tigeren uddøde i 1980'erne, men allerede 1950'erne var der kun 25 tilbage, den sidste der er blevet set, var i 1979.Tigeren var op til 3m lang 

Tigre
Alleenborg

Alleenborg er en lille Hovedgård, som er oprettet i 1830. Gården ligger i Utterslev Sogn, Lollands Nørre Herred, Maribo Amt, Ravnsborg Kommune.

Alleenborg Gods er på 89,5 hektar

Ejere af Alleenborg 
 (1830-1832) Jacob Kjeldsen Dahl
 (1832-1856) Jens Hansen Schouboe 
 (1856-1866) Enke Fru Schouboe
 (1866-1905) Carl Christian Jensen Schouboe
 (1905-1940) Jens Carlsen Schouboe 
 (1940-1980) E. Nielsen
 (1980-) Jens Ejgund Nielsen

Kilder 
J. P. Trap: Danmark 5.udgave, Kraks Landbrug

Herregårde i Lolland Kommune
Herregårde i Maribo Amt
Africa (romersk provins)

Africa var en romersk provins, der omtrent omfattede det nuværende Tunesien, samt dele af Libyens middelhavskyst. Araberne kaldte senere det samme område for Ifriqiya.

Africa terra (afrikanernes land) var oprindeligt (fra omkring 3. årh. f.v.t.) romernes navn på området omkring Karthago i Nordafrika, og blev først i kejsertiden brugt som navn på hele det afrikanske kontinent. Romerne underlagde sig området efter belejringen og ødelæggelsen af Karthago under den Tredje puniske krig (149-146 f.Kr.). Romerne svor der intet skulle bygges efter byens ødelæggelse, men få årtier senere byggede man alligevel et nyt romersk Karthago pga. den strategiske beliggenhed.

Se også 
 Romerske provinser

Nordafrikas historie
Byer og territorier i Romerriget
Michel Carré (dramatiker)

Michel-Antoine-Florentin Carré (21. oktober 1822 – 27. juni 1872) var en produktiv fransk librettist. Han tog til Paris i 1840 med forventning om at blive maler, men blev forfatter i stedet. Han skrev vers og skuespil før han begyndte at skrive libretti. Han skrev teksten til Charles Gounods Mireille (1864), og samarbejdede med Eugène Cormon på Bizets Les Pêcheurs de Perles.

Dog blev de fleste af hans libretti udarbejdet i samarbejde med Jules Barbier. De skrev libretti til talrige operaer, inklusiv Gounods Romeo og Julie (1867) og Offenbachs Les contes d'Hoffmann (1881). Hans søn, Michel-Antoine (1865-1945), fulgte i sin fars fodspor og skrev libretti, og instruerede senere stumfilm.

Kilder 
 Christopher Smith: Carré, Michel, Grove Music Online ed. L. Macy, http://www.grovemusic.com

Librettister fra Frankrig
Dramatikere fra Frankrig
Franskmænd i 1800-tallet
Jørgen Kristensen (fodboldspiller)

Jørgen Kristensen (født 12. december 1946 i Hedehusene) er en tidligere dansk fodboldspiller. Han spillede 19 A-landskampe for Danmark. Hans formidable teknik gav ham tilnavnet troldmanden. I USA var han en kendt indendørsspiller.

Kristensen er uddannet maskinarbejder, men nåede kun at arbejde som det i et halvt år. Efter fodboldkarrieren har arbejdet som træner og er tidligere indehaver af Café Magic i Køge.

Karriere 
 Hedehusene Idrætsklub
 Køge Boldklub 1967-1968
 Detroit Cougars 1968
 Sparta Rotterdam 1968-1972
 SC Feyenoord 1972-1976
 Køge Boldklub 1975-1976
 Hertha BSC Berlin 1976-1978
 Næstved IF 1978
 Chicago Sting 1978-1980
 Tulsa Roughnecks 1980
 Calgary Boomers 1981
 Wichita Wings (indendørs) 1981-1986
 Kansas City Comets (indendørs) 1986-1987

Fodboldspillere fra Danmark
Fodboldlandsholdsspillere fra Danmark
Personer fra Hedehusene
Dacia

Dacia (da.: Dakien) var en romersk provins, som strakte sig mellem Karpaterne og Balkanbjergene, som blev beboet af en lang række forskellige stammer. Området er i dag delt mellem de moderne stater Grækenland, Bulgarien og især Rumænien. Allerede i antikken var Dakien kendt for sine guldforekomster.

Dakien blev en af de sidste romerske erobringer, som fandt sted under kejser Trajan. Krigsbyttet fra disse dakiske krige (101-106 e.v.t.) blev blandt andet brugt til opførelsen af Trajans forum i Rom, hvor en søjle med relieffer, der afbildede felttogene, blev rejst.

Allerede 118 e.v.t. udbryder der et oprør i provinsen, som Hadrian personligt må rejse derhen, for at løse.

Kejseren Aurelian, der har mange andre problemer, vælger at rømme Dacia omkring 270 e.v.t. Han gør Donau til Romerrigets grænse, og de romerske kolonister bliver bosat i et område syd for floden, der derefter bliver kaldt "Dacia Aureliana".

Byer og territorier i Romerriget
Dakien
Tim (by)

Tim er en lille by i Vestjylland med , beliggende i Tim Sogn 9 kilometer syd for Ulfborg og ca. 14 kilometer nord for Ringkøbing. Byen ligger i Ringkøbing-Skjern Kommune og hører til Region Midtjylland.

I byen finder man Tim Hallen hvor den lokale idrætsforening Tim Gymnastik- og Idrætsforening bl.a. holder til. Knap 4 kilometer mod vest ligger Tim Kirkeby med Tim Kirke.

Historie 
Omkring århundredeskiftet blev byen beskrevet således: "Tim Stationsby med Lægebolig, Afholdshjem, Købmandshdlr., Haandværkere m. m., Gæstgivergaard, Markedsplads (Marked i Nov.), Jærnbane- og Telegrafst. samt Postekspedition."

Tim stationsby havde 291 indbyggere i 1911 og 307 i 1916.

I mellemkrigstiden forsatte stationsbyen sin udvikling: i 1921 havde byen 284 indbyggere, 364 i 1925, 375 i 1930, 386 i 1935, 418 i 1940.

Ifølge folketællingen 1930 levede af Tim stationsbys 375 indbyggere 63 af landbrug, 113 af industri, 70 af handel, 48 af transport, 17 af immateriel virksomhed, 26 af husgerning, 87 var ude af erhverv og 1 havde ikke givet oplysninger.

Efter 2. verdenskrig fortsatte byen sin udvikling: i 1945 havde den 383 indbyggere, i 1950 413, i 1955 435, i 1960 456 indbyggere og i 1965 520 indbyggere.

Eksterne henvisninger 
 Flyt mod vest – Stationsbyen Tim
 Den officielle hjemmeside for Tim og omegn
 Tim Gymnastik- og Idrætsforening

Noter 

Byer i Ringkøbing-Skjern Kommune
Tankstation

En tankstation (eller servicestation) er en forretning, der er specialiseret i salg af energi (typisk brændstof som benzin og dieselolie), hvorfra navnet tankstation stammer. Ofte er salget af energi suppleret med en nærbutik, hvorfra der sælges dagligvarer og forskellige produkter til biler.

Man skelner mellem bemandede og ubemandede tankstationer, hvor førstnævnte er dem, hvor en butik er tilknyttet stationen. I sidstnævnte tilfælde foretages betaling for købet ved en betalingsautomat. I sagens natur er der flere driftsomkostninger forbundet ved at have en bemandet station, men disse kan opvejes, hvis der foretages et tilstrækkeligt salg fra stedet. En del benzinselskaber driver bemandede stationer under ét navn og ubemandede stationer under et andet navn, f.eks. Q8 hhv. F24.

Typisk placeres stationen langs større veje, storcentre og andre trafikknudepunkter, da kunderne i sagens natur er på de befærdede strækninger.

Oprindeligt var det betjente tankstationer, men i dag er stort set alle benzintanke ubemandede selvbetjeningsanlæg.

Mobile tankstationer 
En mobil tankstation er en komplet tankstation, som kan bruges på steder, hvor det ellers ville være for dyrt, besværligt eller forurenende at etablere en normal station. Stationen indeholder det, der skal bruges til at drive tankstation, og kræver bare tilslutning til elektricitet, netværk og kloak.

Referencer

Eksterne henvisninger